V prvom rade si treba umyť a usušiť bradu. Nastavte si zastrihávač podľa toho, akej dĺžky chcete mať bradu a môžete začať s úpravou. Najvhodnejšie je začať v oblasti krku, potom prejsť k lícam (rozdiel dĺžky medzi chĺpkami líc a čeľuste by mal byť 2 mm) a až nakoniec prejdite k brade. Pri zastrihávaní brady by ste si mali zastrihávač nastaviť o 2 mm viac ako pri zastrihávaní líc. Fúzy si nechajte nakoniec. Očešte si ich smerom nadol a chĺpky, ktoré vám visia cez pery, upravte pomocou zastrihávača.